Norman McLaren

Norman McLaren (Stirling, la 11-an de aprilo 1914 en Montrealo, mortis la 27-an de januaro 1987) estis skotdevena kanada kin-reĝisoro, animaciisto kaj produktoro konata pro sia laboro por la National Film Board of Canada (Nacia Filma Komitato de Kanado)Rosenthal, Alan. The new documentary in action: a casebook in film making. University of California Press, 1972. 267-8. Print..

Li estis pioniro en la kampoj de animacio kaj filmo-farado, inkluzive de tradicia animacio, drawn-on-film animation, vida muziko, abstrakta filmo, pixilation kaj grafika sono.(en) Schaffer, Bill (2005). "The Riddle of the Chicken: The Work of Norman McLaren", Senses of Cinema (35).(en) Clark, Ken (Summer 1987). "Tribute to Norman McLaren ". Animator (19): 2.

Li ricevis diversajn premiojn inkluzive de la Akademia Premio por Plej Bona Dokumenta Mallonga Dokumenta Filmo por Neighbours (1952) en kiu li montris la uzon de Esperanto, kiun ankaŭ li mem studis en sia junaĝoAlessandra Madella, “Teo kaj Amo: Interkultura Dialogo”, revuo Esperanto, p. 88, n-ro 1345(4), aprilo 2020.. Ĉe la Berlina Internacia Kinfestivalo en 1956 li ricevis la premion Silver Bear (Arĝenta Urso) pro la plej bona mallonga dokumenta filmo Rythmetic kaj en 1969 li ricevis la premion BAFTA (British Academy Awards) pro la Plej Bona Animacia Filmo nome Pas de deux.(en) Kozlov, Vladimir (28a de majo 2009). "Movie of the week - Norman McLaren retrospective". Moskvaj Novaĵoj.

 Kariero 
Inter 1936 kaj 1939 McLaren laboris unue ĉe la GPO (General Post Office film unit), faranta kvar filmojn: Book Bargain (1937), Mony a Pickle, Love on the Wing (1938), kaj News for the Navy (1938)(en) St-Pierre, Marc, "70 Years of Animation, Part 2 – Norman McLaren", NFB Blog, Nacia Kinservo de Kanado..

Norman McLaren elmigris al Novjorko kiam en Eŭropo proksimiĝis la ekflamo de la dua mondmilito(en) Beckerman, Howard (February 2004). Animation: The Whole Story. Allworth Press. paĝoj 51–52. ISBN 978-1-58115-301-9..

En la jaro 1941 li denove elmigris, tiam al Kanado por tie labori por la Nacia Filma Komitato de Kanado kaj malfermi animacian studion en kiu li trejnis kanadajn animaciistojn. Studio A, la unua animacia studio de la NFB ekestis en januaro 1943, kun McLaren kiel direktoroRosenthal, Alan. The new documentary in action: a casebook in film making. University of California Press, 1972. 267-8. Print.. Dum li laboris por la NFB, McLaren kreis en 1952 sian plej faman filmon, nome Neighbours (Najbaroj), per kiu li gajnis diversajn premiojn tra la mondo, inkluzive la kanadan filmopremion (Canadian Film Awards) kaj la Oskar-premion (Academy Award). Pro la brilega kombinaĵo de bildaro kaj sono, la filmo havas tre fortan socian mesaĝon kontraŭ perforto kaj milito.

 Unesko 
En la 1950-aj kaj 1960-aj jaroj McLaren ankaŭ kunlaboris kun UNESKO pri programoj por instrui filmajn kaj animaciajn teknikojn en Ĉinio kaj Barato. Lia kvinparta mallonga filmo "Animated Motion", produktita fine de la 1970-aj jaroj estas bonega ekzemplo de instruilo pri la bazaj scioj rilate al animacia filmado.

McLaren postlasis heredaĵon pro siaj eksperimentoj kun bildo kaj sono ĉar li evoluigis nombron de avangardaj teknikoj por kombini kaj sinkronizi animacion kun muziko. En 2009, la verkoj de McLaren enigis la Unesko-programon Memoro de la Mondo, kiu enlistigas la plej gravajn dokumentajn hered-kolektojn en la mondo, kiel ekzemple la Biblio de Gutenberg kaj La Sorĉisto de Oz(en) Boswell, Randy, "Montreal filmmaker honoured by UN", Montreal Gazette, Canwest. la 31-an de julio 2009..

 Honorigo 
alternative=Nacia Filmoficejo de Kanado|eta|350x350ra|Nacia Filmoficejo de Kanado
La National Film Board honoris McLaren nomante ties konstruaĵon en Montrealo la Norman McLaren Building.

En 2006, McLaren estis temo de mallonga animacia dokumenta filmo (McLaren's Negatives). Ankaŭ en 2006, la Nacia Filmoficejo de Kanado (NFB) markis la 65-an datrevenon de NFBa animacia filmo kun internacia retrospektivo pri restaŭritaj klasikaĵoj de McLaren kaj nova skatolo de DVD-filmoj liaj, nome kompleta verkaro.

En junio 2013, la NFB aperigis iTunes-aplikaĵon titolitan la "McLaren's Workshop" permesante uzantojn krei siajn proprajn filmojn uzante animaciajn teknikojn kiun McLaren uzis kaj provizante aliron al pli ol kvindek de siaj filmoj(en) Amidi, Amid, "NFB's Free McLaren's Workshop iPad App is a Must-Download". Cartoon Brew, la 7-an de junio 2013..

De la 1-a ĝis la 10-a de junio 2018 la Nacia Baleto de Kanado okazigis baleton kies titolo estis Frame by Frame, bazita sur la vivo de McLaren kaj ties laboro(en) Demara, Bruce, "National Ballet and Robert Lepage team on work honouring Norman McLaren". Toronto Star, la 15-an de februaro 2017..

 Verkaro (elekto) 
Li kreis multajn filmojn, sed la ĉefverko estis Neighbours. (listo ĉi-sube):

 1933: Seven Till Five
 1935: Polychrome Phantasy
 1935: Color Cocktail
 1936: Hell Unlimited
 1937: Book Bargain
 1938: Mony a Pickle
 1939: The Obedient Flame
 1939: Stars and Stripes
 1939: Love on the Wing
 1939: Allegro
 1940: Loops
 1940: Dots
 1941: V for Victory
 1941: Mail Early
 1942: Hen Hop
 1942: Five for Four
 1943: Dollar Dance
 1944: Chants populaires nº 5
 1944: C'est l'aviron
 1944: Alouette
 1946: Là-haut sur ces montagnes
 1946: Hoppity Pop
 1946: A Little Phantasy on a 19th-century Painting
 1947: La poulette grise
 1947: Fiddle-de-dee
 1948: Boogie-Doodle
 1949: Begone Dull Care
 1951: Pen Point Percussion

 1951: Now Is the Time
 1952: Neighbours
 1952: A Phantasy
 1953: Two Bagatelles
 1953: Around Is Around
 1955: Blinkity Blank
 1956: Rythmetic
 1957: Die Geschichte vom Stuhl (A Chairy Tale)
 1959: Short and Suite
 1959: Serenal
 1959: Mail Early for Christmas
 1959: Le merle
 1960: Opening Speech
 1960: Lines: Vertical
 1961: The Flicker Film
 1961: New York Lightboard
 1962: Lines: Horizontal
 1963: Christmas Cracker
 1963: Seven Surprizes
 1964: Canon
 1966: Mosaic
 1968: Pas de deux
 1969: Spheres
 1970: Striations
 1971: Synchromy
 1972: Ballet Adagio
 1973: Pinscreen
 1976–1978: Animated Motion, Parts 1-5
 1983: Narcissus

 Filmo Neighbours kaj Esperanto 
Lia plej fama verko estas la mallonga filmo Neighbors (Najbaroj-1952), en kiu li eksperimentas per nova tekniko: nome la animaciado kun veraj homoj anstataŭ senvivaj objektoj. La filmo montras du virojn sidantajn trankvile en la ĝardenoj de siaj hejmoj, dum floro ekaperas ĉe la limo inter iliaj bienoj. En la lukto kiu sekvas, la floro estas detruita kaj la viroj mortigitaj. La filmo en kiu rolludas du el siaj kunlaborantoj (Paul Ladouceur kaj Grant Munro), kiuj estas prezentitaj po 24 fojojn por sekundo laŭ tekniko, kiujn oni pli malfacile movhaltigas ol senanimaj objektoj. La aktoroj, devigitaj teni sin en strangaj pozicioj, ŝajnas moviĝi mekanike kiel marionetoj. La kombinaĵo de realismo kaj formalismo estas perfekte funkcia al la fablo, kiu enhavas fortan socian mesaĝon pri paco kaj kontraŭmilitarismo. Najbaroj gajnigis al McLaren multajn premiojn, inkluzive de Oskar-premio por plej bona mallonga dokumenta filmo.

 Persona vivo 
La delonga partnero de McLaren estis samranga NFBa direktoro Guy Glover, kiun li renkontis ĉe baleto en Londono en 1937. La du viroj restis en respondeca interrilato ĝis la morto de McLaren(en) Glassman, Marc, "Norman McLaren: Animation genius created poetry". Playback. Brunico Communications, la 17-an de aŭgusto 2009..

 Referencoj 
Tiu ĉi artikolo estas parta traduko de la samtitola artikolo en la angla vikipedio, listo de aŭtoroj kaj de samnoma artikolo en la itala vikipedio, listo de aŭtoroj.
 Vidu ankaŭ 

 Internacia Asocio de Animaciaj Filmoj (ASIFA). McLaren estis ĝia unu el ĝiaj fondintoj kaj ĝia unua prezidanto.

 Eksteraj ligiloj 
ligilo=https://commons.wikimedia.org/wiki/?uselang=it|24x24ra|Collabora a Wikimedia Commons Wikimedia Commons contiene immagini o altri file su Norman McLaren

Kategorio:Mortintoj la 27-an de januaro
Kategorio:Naskiĝintoj la 11-an de aprilo
Kategorio:Anglaj kebekianoj
Kategorio:BAFTA-premiitoj
Kategorio:Kanadaj animaciistoj
Kategorio:Kinopioniroj
Kategorio:Kamaradoj de la Ordeno Kanada
Kategorio:Kavaliroj de la nacia Ordeno de Kebekio
Kategorio:GLAT-artistoj
Kategorio:Skotaj komunistoj
Kategorio:Skotaj reĝisoroj
Kategorio:Skotaj kanadanoj
Kategorio:Britdevenaj kanadanoj